CELEX: 52021DP0031
Language: sl
Date: 2021-02-09 00:00:00
Title: Sklep Evropskega parlamenta z dne 9. februarja 2021 o predlogu Evropske centralne banke za imenovanje podpredsednika nadzornega odbora Evropske centralne banke (N9-0080/2020 – C9-0425/2020 – 2020/0910(NLE))

17.11.2021   
            
            
               SL
            
            
               Uradni list Evropske unije
            
            
               C 465/172
            
         
      P9_TA(2021)0031
      Imenovanje podpredsednika v nadzornem odboru Evropske centralne banke
      Sklep Evropskega parlamenta z dne 9. februarja 2021 o predlogu Evropske centralne banke za imenovanje podpredsednika nadzornega odbora Evropske centralne banke (N9-0080/2020 – C9-0425/2020 – 2020/0910(NLE))
      (Odobritev)
      (2021/C 465/19)
      
         Evropski parlament,
      
                  —
               
               
                  ob upoštevanju predloga Evropske centralne banke z dne 18. decembra 2020 o imenovanju podpredsednika nadzornega odbora Evropske centralne banke (C9-0425/2020),
               
            
                  —
               
               
                  ob upoštevanju člena 26(3) Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1),
               
            
                  —
               
               
                  ob upoštevanju Medinstitucionalnega sporazuma med Evropskim parlamentom in Evropsko centralno banko o praktičnih podrobnostih uresničevanja demokratične odgovornosti in nadzora nad opravljanjem nalog, prenesenih na Evropsko centralno banko v okviru enotnega mehanizma nadzora (2),
               
            
                  —
               
               
                  ob upoštevanju svoje resolucije z dne 14. marca 2019 o uravnoteženi zastopanosti spolov pri imenovanjih na področju ekonomskih in monetarnih zadev EU (3),
               
            
                  —
               
               
                  ob upoštevanju svojih sklepov z dne 24. novembra 2020 o priporočilu Sveta o imenovanju člana izvršilnega odbora Evropske centralne banke (4),
               
            
                  —
               
               
                  ob upoštevanju člena 131 Poslovnika,
               
            
                  —
               
               
                  ob upoštevanju poročila Odbora za ekonomske in monetarne zadeve (A9-0007/2021),
               
            
                  A.
               
               
                  ker člen 26(3) Uredbe Sveta (EU) št. 1024/2013 določa, da Evropska centralna banka (ECB) Parlamentu predloži v odobritev predlog o imenovanju podpredsednika svojega nadzornega odbora;
               
            
                  B.
               
               
                  ker mora biti Podpredsednik nadzornega odbora izbran izmed članov izvršilnega odbora ECB;
               
            
                  C.
               
               
                  ker člen 26(2) Uredbe Sveta (EU) št. 1024/2013 določa, da se pri imenovanju članov nadzornega odbora v skladu s to uredbo spoštujejo načela uravnotežene zastopanosti spolov, izkušenost in kvalifikacije;
               
            
                  D.
               
               
                  ker je Evropski svet 10. decembra 2020 (5) Franka Eldersona imenoval za člana izvršilnega odbora ECB za osemletni mandat z veljavnostjo od 15. decembra 2020 v skladu s členom 283(2) Pogodbe o delovanju Evropske unije;
               
            
                  E.
               
               
                  ker je ECB v pismu z dne 18. decembra 2020 Parlamentu predložila predlog o imenovanju Franka Eldersona za podpredsednika nadzornega odbora ECB za obdobje petih let;
               
            
                  F.
               
               
                  ker je Odbor Parlamenta za ekonomske in monetarne zadeve nato ocenil kandidatova priporočila, zlasti glede na zahteve iz člena 26(2) in (3) Uredbe Sveta (EU) št. 1024/2013;
               
            
                  G.
               
               
                  ker je imel predlagani kandidat 25. januarja 2021 predstavitev v odboru, ki jo je začel z uvodnim nagovorom, nato pa je odgovarjal na vprašanja članov odbora;
               
            
                  H.
               
               
                  ker bi morale vse institucije in organi na ravni EU in nacionalni ravni izvajati konkretne ukrepe za zagotavljanje uravnotežene zastopanosti spolov;
               
            
                  I.
               
               
                  ker izvršilni odbor ECB trenutno sestavljajo štirje moški in dve ženski, ena od njiju pa je tudi predsednica odbora;
               
            
               
                  1.
               
               
                  odobri imenovanje Franka Eldersona za podpredsednika nadzornega odbora Evropske centralne banke;
               
            
               
                  2.
               
               
                  naroči svojemu predsedniku, naj ta sklep posreduje Svetu, Komisiji, Evropski centralni banki in vladam držav članic.
               
            
         (1)  UL L 287, 29.10.2013, str. 63.
      
         (2)  UL L 320, 30.11.2013, str. 1.
      
         (3)  UL C 23, 21.1.2021, str. 105.
      
         (4)  Sprejeta besedila, P9_TA(2020)0311.
      
         (5)  UL L 420, 14.12.2020, str. 22.